Sakib Halilović oslobođen je optužbi da je posmatrao ubistvo dečaka i propustio da, kao komandant Diverzantskog voda Komande združenih jedinica Liplje, Kamenica (Armija BiH), kazni Veselijevu, koja je bila pripadnik tog voda.

Na osnovu iskaza velikog broja svedoka i veštaka medicinske struke, Sudsko veće je u prvostepenoj presudi zaključilo da je Veselijeva počinila krivično delo za koje je optužnica tereti.

Elfeti Veseli je u kaznu uračunato i vreme provedeno u pritvoru od 24. marta 2017. godine, kao i vreme provedeno u ekstradicionom pritvoru u Švajcarskoj.

O ubistvu dečaka Slobodana Stojanovića govorilo se u filmu "Zločin bez kazne", koji je emitovala Radio-televizija Srbije i koji je bio prvi dokumentarni film o zločinima počinjenim nad srpskim stanovništvom u srednjem Podrinju.